  Майя Бывальцева 19-тӥ коньывуонлы Удмуртиын эшшо 371 адямилэсь коронавирус инфекциез шараязы. Выль черламъёс пӧлын 42 пиналъёс но 65 арессэс ортчем 94 арлыдоос. Со сярысь элькунысь оперативной штаб ивортӥз. Диагноззы Ижкарын 171 улӥсьёслэн зэмаз, Сарапулын – 33, Дэбес ёросын – 21, Воткаын – 18, Сьӧлта, Вотка ёросъёсын – 13, Ува ёросын – 12, Яр ёросын – 11, Можгаын – 10, Можга, Каракулино ёросъёсын – укмыс, Балезино ёросын – тямыс, Алнаш, Дэри, Шаркан ёросъёсын – куать, Сюмси ёросын – вить, Юкаменск ёросын – ньыль, Грак, Вавож ёросъёсын – куинь, Сарапул, Красногорск ёросъёсын – кык, Глазкарын, Камбарка, Эгра ёросъёсын – одӥг муртлэн. 354 адями висёнэз вормиз. 37 мурт кулӥз. Кышномуртъёслы 63, 64, 66, 68, 70, 71, кыкезлы 72, кыкезлы 75, 76, 80, 81, 82, 83, куинезлы 85, 92, 93 арес вал, воргоронъёслы – 50, 52, 56, 60, 63, 64, 65, 68, куинезлы 70, кыкезлы 71, 76, 80, 84, 91 арес 19-тӥ коньывуонлы Удмуртиын коронавиурсэн черлан 59 сюрс 422 учыръёс лабораториосын зэматэмын. 47 сюрс 946 адями йӧназ, 2 сюрс 548 мурт улонысь кошкиз. Та дыре 617 висисьёслэн тазалыксы секыт лыдъяське. Коронавируслэсь прививка 443 сюрс 98 адями пуктӥз, со пӧлысь 335 сюрс 705 мурт кык компонентэн. «Спутник Лайт» вакцинаез 65 сюрс 578 адямилы пуктӥзы. Тодэ вайытом, пандемия дыръя Удмуртиын коронавиурс инфекциен 1 сюрс 41 адями выльысь черлаз.  Тегъёс: Тазалык Ижкар висён Удмуртия коронавирус  